Document ID: 31990D0655

ΑΠΟΦΑΣΗ ΤΟΥ ΣΥΜΒΟΥΛΙΟΥ της 4ης Δεκεμβρίου 1990 για την τροποποίηση της απόφασης 87/277/ΕΟΚ σχετικά με την κατανομή των δυνατοτήτων αλίευσης γάδου στην περιοχή του Spitzberg και της Νήσου των Άρκτων και στη διαίρεση 3M, όπως ορίζεται από τη σύμβαση NAFO (90/655/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 170/83 του Συμβουλίου της 25ης Ιανουαρίου 1983 περί θεσπίσεως κοινοτικού καθεστώτος διατηρήσεως και διαχειρίσεως των αλιευτικών πόρων(1), όπως τροποποιήθηκε από την πράξη προσχώρησης της Ισπανίας και της Πορτογαλίας, και ιδίως το άρθρο 11,
την πρόταση της Επιτροπής(2),
τη γνώμη του Ευρωπαϊκού Κοινοβουλίου(3),
Εκτιμώντας ότι η ενοποίηση της Γερμανίας επέφερε μεταβολές στα στατιστικά στοιχεία σχετικά με τα αλιεύματα, στα οποία βασιζόταν η απόφαση 87/277/ΕΟΚ του Συμβουλίου(4); ότι, κατά συνέπεια, πρέπει να τροποποιηθεί η απόφαση αυτή για να ληφθούν υπόψη τα αλιεύματα της
πρώην Λαοκρατικής Δημοκρατίας της Γερμανίας κατά τον υπολογισμό των ποσοστών κατανομής στο παράρτημα της εν λόγω απόφασης,
ΑΠΟΦΑΣΙΖΕΙ :
Άρθρο μόνο
Το παράρτημα της απόφασης 87/277/ΕΟΚ αντικαθίσταται από το παράρτημα της παρούσας απόφασης.
Βρυξέλλες, 4 Δεκεμβρίου 1990.

Labels: 13
18
6